ഉത്തരാഖണ്ഡില് മരണം 77 ആയി 224 വീടുകള് തകര്ന്നു, കാണാതായവര്ക്ക് വേണ്ടി തിരച്ചില് ഊര്ജിതം ഡറാഡൂണ്: ഒക്ടോബര് 17, 18 തീയതികളില് നടന്ന പ്രകൃതി ദുരന്തങ്ങളില് 77 പേര് മരിച്ചതായി ഉത്തരാഖണ്ഡ് സര്ക്കാര്. 26 പേര്ക്ക് പരിക്കേറ്റു. നാലു പേരെ കാണാതായി. വെള്ളപ്പൊക്കത്തിലും മണ്ണിടിച്ചിലിലും 224 വീടുകള് തകര്ന്നതായും അധികൃതര് അറിയിച്ചു.ഞായറാഴ്ച ബഗേശ്വര് ജില്ലയിലെ സുദേര്ദുംഗയില് കാണാതായ അഞ്ച് വിനോദ സഞ്ചാരികളുടെ മൃതദേഹങ്ങള് കണ്ടെത്തി. കന്ഫി മേഖലയില് 19 പേര് കുടുങ്ങി കിടപ്പുണ്ട്. പിന്ദാരിയില് നിന്ന് 33 വിനോദ സഞ്ചാരികളെ രക്ഷപ്പെടുത്തി. ഉത്തരകാശി ജില്ലയിലെ ചിത്കുല്ഹര്സില് രണ്ട് വിനോദ സഞ്ചാരികളെ കാണാതായിട്ടുണ്ട്.അതേസമയം, ഇന്ത്യചൈന അതിര്ത്തിയെ ബന്ധിപ്പിക്കുന്ന ജോഷിമഠ്ഹാത് നിതി ബോര്ഡര് റോഡ് ഗതാഗതത്തിന് തുറന്നു കൊടുത്തതായി ബോര്ഡര് റോഡ്സ് ഒാര്ഗനൈസേഷന് ബി.ആര്.ഒ അറിയിച്ചു. മണ്ണിടിച്ചിലിനെ തുടര്ന്നാണ് ഈ റോഡില് ഗതാഗതം താല്കാലികമായി നിര്ത്തിവെച്ചത്.